વધુ વિગત આપતાં એક દુકાનદાર ગુલમોહમ્મદ મેમણે મિડ-ડે LOCALને કહ્યું હતું કે ‘હું અહીં ૪૦ વર્ષથી રહું છું. થાણે-વેસ્ટમાં આવેલી આ મહાત્મા ગાંધી માર્કેટનો મોહમ્મદ અલી રોડ ૧૯૯૦માં બનાવવામાં આવેલો જે ગટરની ઉપર બનાવવામાં આવ્યો છે. એ ફાયરબ્રિગેડથી કડવા ગલીને જોડે છે. છેલ્લાં ૨૫ વર્ષથી સુધરાઈએ મોહમ્મદ અલી રોડ પર ક્યારેય ધ્યાન આપ્યું જ નથી. દર વર્ષે મોહમ્મદ અલી રોડ પર ચોમાસામાં પાણી ભરાય છે અને મારા ઘરમાં પણ પાણી ભરાઈ જાય છે. આ સિમેન્ટે તો આ રોડનો દાટ વાળી નાખ્યો છે.’